Kolumbiya milliy futbol terma jamoasi

Kolumbiya milliy futbol jamoasi (ispancha: Selección de fútbol de Colombia) ​​erkaklar xalqaro futbolida Kolumbiya sharafini himoya qiladi va Kolumbiya futbol federatsiyasi tomonidan boshqariladi. Ushbu tashkilot Kolumbiya futbol boʻyicha boshqaruv organi hisoblanadi. Ular KONMEBOL aʼzosi boʻlib, hozirda FIFA reytingida 17-oʻrinni egallab turibdi. Jamoa oʻz mamlakatida kofe ishlab chiqarilishi sababli Los Cafeteros laqabini olgan. Taʼkidlash joizki, milliy terma jamoa butun dunyo boʻylab koʻplab kolumbiyaliklar uchun gʻurur va ishtiyoq ramzi boʻlgan. Kolumbiya ishtiyoqli muxlislari bilan mashhur va jamoaning gol nishonlash paytidagi raqslari ramziy maʼnoga ega.

Kolumbiya terma jamoasi oltita jahon chempionatida ishtirok etgan (1962, 1990, 1994, 1998, 2014 va 2018). Braziliyada boʻlib oʻtgan 2014-yilgi musobaqada jamoa jahon chempionatidagi eng yaxshi koʻrsatkichiga erishdi. Chorak finalga chiqdi va yakuniy turnir jadvalida beshinchi oʻrinni egalladi. Uning xalqaro miqyosdagi eng katta yutugʻi 2001-yilda mezbon sifatida Amerika Kubogida gʻalaba qozonish boʻlgan. Shuningdek, oʻtkazib yuborilgan gollarsiz o'yin rekordini yangilagan.

Tarixi 
Kolumbiyada futbolning rivojlanishi tarixini koʻpchilik tomonidan muhokama qilinadi. Koʻpgina tarixchilar Karib dengizi mintaqasi futbol tarqalgan joy boʻlganiga qoʻshiladilar. Uning kelib chiqishi 1900-yilda The Colombia Railways kompaniyasining ingliz temir yoʻl muhandislari tomonidan boshlangan deb ishoniladi.

1975-yilda Kolumbiya Janubiy Amerika chempionati o'rniga yangi tashkil etilgan Amerika Kubogi finaliga chiqgan. Umumiy hisobda kolumbiyaliklar Ektor Chumpitas va Teofilo Kubilyas boshchiligidagi afsonaviy Peru jamoasiga imkoniyatni boy berishgan.

Kolumbiya terma jamoasi tarixidagi “oltin davr”ni 1987-yilgi Amerika kubogi bilan bog'lash mumkin. Keyin "Kafeteros" Amerika kubogida uchinchi o'rinni egallagan. Mamlakatda uzoq vaqt davomida terma jamoa etakchisiga aylangan iste'dodlar tarqaldi - Karlos Valderrama, Leonel Alvares, Luis Karlos Perea, Rene Iguita va birozdan keyin - Viktor Aristizabal, Oskar Kordoba, Farid Mondragon, Ivan Ramiro Kordova. Kolumbiya terma jamoasining 1980-yillarning oxiri, 1990-yillari va 2000-yillarning birinchi yarmidagi muvaffaqiyatlarining muhim qismi taniqli murabbiy Fransisko Maturana faoliyati bilan bog'liq. Aynan uning rahbarligida kolumbiyaliklar 1990 (turnirning 1/8 finali) va 1994-yilgi jahon chempionatlarining so‘nggi bosqichiga qadar etib borishdi va u milliy terma jamoani o‘zining eng yuqori yutug‘iga – Amerika Kubogidagi yorqin g‘alabaga olib chiqgan. 1994-1998-yillarda Ernan Dario Gomes terma jamoa bilan ishlagan va uni Fransiyadagi jahon chempionatiga olib chiqqan. 2010-yilda u uchinchi marta Kolumbiya terma jamoasiga bosh murabbiy etib tayinlangan. 

Uzoq muddatli muvaffaqiyatsizliklardan so‘ng, 2013-yilning 11-oktabr kuni Kolumbiya terma jamoasi Chili bilan 3:3 hisobida durang o‘ynab, o‘z tarixida ilk bor 2014-yilgi jahon chempionatiga muddatidan oldin yo‘llanmani qo‘lga kiritdi.

Navbatdagi jahon chempionatida kolumbiyaliklar avvaliga Yaponiyaga 1:2 hisobida imkoniyatni boy berib, keyin Polshani 3:0, Senegalni 1:0 hisobida mag‘lub etishgan. Kofe qaynatuvchilar o‘z guruhida g‘alaba qozonishdi, shundan so‘ng 1/8 finalda inglizlarga penaltilar seriyasida mag‘lub bo‘lishgan (1:1, 3:4).

Hozirgi tarkib

Manbalar

Havolalar 
 Colombia FIFA profile
 RSSSF archive of results 1938-
 International matches of Colombia during the Era Bilardo of 1980-1981

Janubiy Amerika milliy futbol terma jamoalari
Milliy futbol terma jamoalari